> Jan-Lauritz Opstad har som museumsmann og kunsthistoriker vært sentral i arbeidet med å løfte frem det samtidige kunsthåndverket. Boken En ny bevissthet: norsk kunsthåndverk 1970-1990 (1989) og utstillingen Neo-Tradisjon i 1988 regnes som høydepunkter i norsk kunsthåndverkshistorie.NKIM 2018
> 
> 
> 

**Jan-Lauritz Opstad** (født 4. november 1950 i Sarpsborg, død 21. november 2018) var en norsk kunsthistoriker og tidligere direktør ved Nordenfjeldske Kunstindustrimuseum i Trondheim.

Han hadde en magistergrad i kunsthistorie fra Universitetet i Oslo 1978 med en oppgave om *Norsk emaljekunst 1880-1914*. Han ble ansatt som konservator ved Nordenfjeldske Kunstindustrimuseum i 1978 og ble konstituert direktør året etter. I 1980 ble han ansatt som direktør.

Opstad var en av grunnleggerne av Innkjøpsfondet for Norsk Kunsthåndverk.

Bibliografi (utvalg)
--------------------

Opstad forfattet en rekke bøker om kunsthistorie, med vekt på kunsthåndverk.

* en bok om gullsmedfirmaet David-Andersens historie (1976)
* *Norsk art nouveau* (1979)
* *Ny norsk gullsmedkunst* (1983)
* *En ny bevissthet : norsk kunsthåndverk 1970-1990* (1989)
* *Norsk emalje : kunsthåndverk i verdenstoppen* (1994)
* *Paa Trondhjemsk vis : selskapskultur og skjulte matskatter fra 1700 til 1900* (2003)

Nordenfjeldske Kunstindustrimuseum
----------------------------------

Opstad var direktør ved Nordenfjeldske Kunstindustrimuseum fra 1980 til 2013, da han gikk over i en stilling som seniorforsker ved museet.

I mars 2009 rapporterte Adresseavisen at 9 av 16 ansatte ved Nordenfjeldske hadde signert mistillitserklæringer mot direktør Opstad og kontorsjefen. Året etter rapporterte Arbeidstilsynet store Helse, miljø og sikkerhet-mangler på Nordenfjeldske. Opstad hevdet at "Vi har allerede tatt tak i alle punkter og endret dette i tråd med Arbeidstilsynets ønsker", og at "dette er alvorlig personforfølgelse fra Adresseavisens side".

Ved hans sekstiårsdag i 2010 viste museet utstillingen «Merkesteiner» med et utvalg av hans innkjøp av samtidig brukskunst, med vekt på smykkekunst.

Verv og æresbevisninger
-----------------------

Han satt flere år som medlem i World Crafts Council. I 1997 ble han tildelt Trondheim kommunes kulturpris, og i 1999 mottok han Jennie Colletts minnepris.

Familie
-------

Opstad var gift med drakthistorikeren Karin Sinding, og han var sønn av kunsthistorikeren og museumsmannen Lauritz Opstad.

Referanser
----------

1. 1 2  «Jan-Lauritz Opstad - Nordenfjeldske Kunstindustrimuseum». *nkim.no* **(norsk)**. Besøkt 11. desember 2018.
2. ↑  (no) Jan-Lauritz Opstad i Store norske leksikon
3. ↑  NTB 4.11.2000
4. 1 2  «Den store og den lille kunsten - En samtale med Jan-Lauritz Opstad - Artscene Trondheim». *Artscene Trondheim*. Arkivert fra originalen 5. februar 2018. Besøkt 5. februar 2018.
5. ↑  HAGEN, AUDUN HOEM MUSINOI (19. mars 2009). «Jan-Lauritz Opstad blir sittende». *adressa.no*. Arkivert fra originalen 5. februar 2018. Besøkt 5. februar 2018.
6. ↑  Skybakmoen, Jonas (9. september 2010). «Får refs for elendig arbeidsmiljø». *adressa.no*. Arkivert fra originalen 5. februar 2018. Besøkt 5. februar 2018.
7. ↑  Skybakmoen, Jonas (9. september 2010). «Engasjerer advokat mot Adressa». *adressa.no*. Arkivert fra originalen 5. februar 2018. Besøkt 5. februar 2018.
8. ↑  Adresseavisen, 20.11.2010 «Innkjøpene som skapte kunsthistorie»

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |